《续湖阴曲》
宋代·徐宝之

巴滇之马如游龙，宝鞭袅袅回如风。
将军梦断忽心战，五骑飞如寻无踪。
道旁客姥头欲白，惊见归韉如电击。
当时天子重丁宁，典午安危争一刻。
大宁王气方中天，南阳表兖森戈鋋。
金函诏下传羽檄，狂奴喑死如寒蝉。
老骥志欲千里伸，晋天不覆鬼蜮臣。
草间怅望可人土，老却江潭钟柳人。

作者简介：徐宝之，字鼎夫，号西麓，庐陵（今江西吉安）人。理宗宝庆元年（一二二五）预解试（清雍正《江西通志》卷五一）。今录诗十二首。